Oscar Gladney, et OL-håb i Paris 2024. – KT LIVE 4 TRI
Oscar Gladney, et OL-håb i Paris 2024.
by Admin · 21. februar 2019
Team Kona Spirits (uden sammenligning) største talent.
Oscar Gladney, DM 2018
Oscar er ud af en Power familie på 5. Mor (Mette) som holder styr på alle trådene i familien – og som er flere gange dansk mester i streetdance/Hip Hop, Far (Michael) som er flere gange dansk mester i triathlon og larmendes spektakel på Team Kona Spirit, Søster (Yasmin) disco-danser på elite niveau og lillebror (Elliot) som pisker vandet i Viborg svømmehal, så han allerede har indkasseret de første klubmesterskaber i en alder af 10 år……
Mor (Mette) Dansk mester i Hip hop 2018.
Far (Michael) holder sig i form til DM 2018, så han har fornøjelsen af køre med Oscar.
Yasmin (Søster) til Nordisk mesterskaber i Disco dans.
Elliot (lillebror) med de første klubmesterskaber.
Det er ikke et tilfælde at Oscar er kommet dertil hvor han er idag, men at ramme formen og udviklingen så det højeste ønske går i opfyldelse (OL Paris 2024), det kræver at han rammer hovedet på sømmet hele vejen – og at vi får skabt de allerbedste rammer på vejen dertil.
Der arbejdes for det i familien Gladney.
Derfor arbejdes der aktivt på Team Kona Spirit for, at vi kan optimere på træningsforhold, sponsorer og samarbejdspartnere.
En del af dette arbejde inkluderer vores Vision 2020 plan, om at etablere et “Kraftcenter” for talentfulde triathleter, som ønsker at komme til tops.
Oscars foreløbige sæson plan for 2019 ser således ud:
Det bliver et år med en masse udenlandske tri – stævner som junior – og sidst på året løftes barren, hvor der skal køres senior Europa cup.
Uge 6 Club La Santa (Er i hus med masser af god træning)
Uge 7 svømmetræningslejr i Ungarn (70 km svømning m.m)
Uge 13 Mallorca (Træningslejr med Team Kona Spirit)
7 april Jels Duatlon
28 april Quarteira ( Portugal) ETU Junior Europa cup
30 april Pontevedra ( Spanien) VM cross tri
18 maj Tri på tyren, DM non draft,
1-2 juni Weert ( Holland ) EM Junior
8 juni Herning DM-serie sprint
23 juni Düsseldorf, 1. Bundeslige.
29 juni Holten ( Holland ) ETU Junior Europa Cup
13 juli Tiszaujvarus ETU junior Europa cup
21 juli Tübingen, 1. Bundesliga
4 august Berlin, 1. Bundesliga
Eller Malmø ETU senior Europa cup
30 august Lausanne ( Schweiz) VM Junior
8 september Rügen 1. Bundesliga finale
Eller DM serie finale i Fredericia
20 oktober Funchal Madeira ( Portugal) ETU senior Europa Cup.
Oscar kommer til at køre for Team Weicon tri finish fra Münster i 1 Bundesligaen i denne sæson, så han bliver sparret med de allerbedste triathleter – og får sat nogle rigtigt gode lærepenge i banken i 2019.
En af de bedste læremestre (Oscar og Vincent Louis i Australien 2018)
Oscar har indtil videre sat følgende Pr´s i 2019. Han svømmer 57,2 på 100 meter, 200 meter på 2.02.9 og 400 meter på 4.24. Han ser naturligvis voldsomt frem til hans senior debut i europa cuppen sammen med Emil holm og Henrik Klemmesen.
Træningsmæssigt er det helt klart svømningen der er blevet prioriteret op til denne sæson, da det er alfa omega, at være blandt de første oppe af vandet på de korte distancer i Triathlon. Oscar har svømmet Ca 35 km om ugen i snit henover vinteren og har samtidigt passet sin form på løb og cykel ved siden af.
Vi er hamrendes stolte og glade for, at Oscar er en del af Team Kona Spirit. Og vi ser frem til en spændende og udviklende sæson, hvor vi andre vil gøre vores for, at kunne holde dig til ilden til træningen også.
Vi giver den gas i endnu en sæson
Next story Test-tur til Powerman Viborg den 3. marts kl. 09.00
Previous story Masser af Power på Team Kona Spirit 2019.